stanford-oval/wikipedia huggingface dataset:
אהרון אלכסנדר

| --- | --- |

 לידה:  1766 קיצינגן, הרפובליקה הפדרלית של גרמניה 
 פטירה:  16 בנובמבר 1850 (בגיל 84 בערך) לונדון, הממלכה המאוחדת של בריטניה הגדולה ואירלנד 
 הישג בולט:  כתיבת ספר "Encyclopédie des échecs" בשנת 1837 ו-"אוסף בעיות השחמט היפות ביותר" בשנת 1846
 מקצוע נוסף:  פרובלמאי 
 מדינה:  גרמניה,צרפת,אנגליה
 הערות:  יהודי
 
אהרון אלכסנדר (בגרמנית: Aaron (Albert) Alexandre;‏ 1765, בוואריה – 16 בנובמבר 1850, לונדון) היה שחמטאי.
אלכסנדר למד לימודי רבנות והגיע לצרפת בשנת 1793. הוא החליט להפוך לאזרח צרפתי אחרי שנוכח בסובלנות הדתית כמדיניות של המהפכנים. בתחילה לימד גרמנית למחייתו, פיתח המצאות מכניות ושיחק שחמט בשעות הפנאי. בהדרגה השחמט הפך לעיסוקו הראשי. אלכסנדר הציב לעצמו משימה לבנות סקר מקיף על הפתיחות שנותחו עד ימיו, ופרסם את ממצאיו בספר שנקרא "Encyclopédie des échecs" בשנת 1837.
לאחר ספר זה עסק בסקר על סיומי משחקים ובנה אוסף של למעלה מאלפיים בעיות שחמט, שאותו פרסם בשנת 1846 כ"אוסף בעיות השחמט היפות ביותר". הספר פורסם במקביל בצרפתית, אנגלית וגרמנית.
שני הספרים קבעו תקן חדש לגבי תפיסה כוללת וחשפו את הידע הטכני המעמיק של אלכסנדר. בשחמט, כמו ביתר עיסוקיו העדיף אלכסנדר את הלמדנות על פני הביצוע, אך למרות זאת ניצח בדו-קרב את הווארד סטאונטון בלונדון, בשנת 1838 בגיל 73.
הערות שוליים

↑  Chronology of Knight's Tours, באתר Knight's Tour Notes,‏ 2002
| --- | --- |
בקרת זהויות :  BnF: cb104252690 (data)  GND: 115592741  ISNI: 0000 0001 2026 7421  NTA: 098145231  SUDOC: 127511504  VIAF: 59818500   WorldCat (עם VIAF): 59818500
אגרריות

אַגְרָרִיּוּת היא תורה פוליטית המקדשת אורח חיים חקלאי ורואה בו דרך לעיצוב ערכים חברתיים כגון חופש, שוויון וצניעות. הרעיון האגררי בז לחיים העירוניים ותופס אותם כמדכאים ומשפילים.
הגישה האגררית אינה לכידה בפרשניותיה ובמהלך ההיסטוריה קיבלה משמעויות שונות, אשר נעות בין עמדות ליברליות לסוציאליסטיות. בעוד הגישה הליברלית מדגישה את ערך העצמאות שבאורח החיים החקלאי, הגישה הסוציאליסטית מתמקדת בשוויון בענף החקלאות באמצעות חלוקה הוגנת של הקרקעות (בשונה מהסוציאליזם הסטנדרטי, המקדם חלוקה מאוזנת של כלל אמצעי הייצור).
רעיונות המזכירים את התורה האגררית ניתן למצוא כבר בפולקלור הסיני העתיק, אך מקורות הגישה המודרנית הם בקבוצת הדיגרס (Diggers) האנגלית במאה ה-17 וכן באסכולה הפיזיוקרטית הצרפתית מן המאה ה-18. התפיסה הייתה חלק מן התפיסה הכלכלית הרפובליקנית בראשיתה והשפיעה על עיצוב הכלכלה האמריקאית בתחילתה. בתחילת המאה ה-20 היה הרעיון האגררי פופולרי בארצות צפון ומרכז אירופה, אך לאחר מלחמת העולם השנייה נעלם כמעט לגמרי. עם התחזקות התנועות הסביבתניות באירופה זכתה התפיסה בהתעניינות מחודשת, אם כי בצורה מתונה בהרבה מן האידאולוגיה המקורית. אחת המפלגות החזקות בפינלנד, "מפלגת המרכז" (שכונתה בעבר "הליגה האגררית") מגדירה עצמה כמפלגה אגררית ליברלית. בנוסף קיימות מפלגות אגרריות בשאר ארצות סקנדינביה וכן בבלארוס, בקזחסטן, באלבניה ובאוקראינה.
אטימולוגיה

שם התורה האגררית בלעז הוא: "אגרריאניזם" (Agrarianism), כאשר פירוש המילה Agrarian הוא "חקלאי". גיזרון המושג הוא מן המילה הלטינית agricultūra, שפירושה "מן השדה". מכאן הגיעה גם המונח המשפטי הרומי agrarius, שהתייחס לחוקים הדנים בחלוקת קרקעות ציבוריות בין אזרחים עניים. מקור הממשי של המונח אגרריות אינו ברור, אך יש להניח שהשימוש בו החל בארצות הברית בשלהי המאה ה-18 או בתחילת המאה ה-19. בתקופה זו בארצות הברית הייתה מקובלת תפיסה לפיה יש להשתית את הכלכלה על חקלאות (המשנה הכלכלית הרפובליקנית בעת ההיא), ידוע כי בשנת 1803 כתב הפוליטיקאי והסופר ג'ון טיילור (אנ': John Taylor of Caroline) סדרת מאמרים בהם הציג את משנתו הפוליטית תוך כדי שימוש במושג "אגרריות רפובליקנית" (Republican Agrarianism).
עיקרי התורה האגררית

לתפיסה היו תומכים הן בארצות הברית והן באירופה, אך בזו התפתחו כמה זרמים בעלי מטרות שונות. בשנת 1969 פרסם הסופר האמריקאי מ. תומאס אינג (אנ': M. Thomas Inge) ספר בשם "אגרריות בספרות האמריקאית" ובו הציג כמה רעיונות על משותפים למגוון הזרמים באידאולוגיה האגררית:
חקלאות היא העיסוק היחיד המאפשר לעובדיו עצמאות מוחלטת מפאת חוסר התלות באמצעים חיצוניים (החקלאי יכול להתקיים אך ורק מרכושו).
אורח החיים במרחב העירוני מגביל את עצמאות הפרט, פוגם בכבודו ומטפח בו סוג של חולשה אישיותית.
החברה החקלאית (אנ'), המקדשת את ערכי העבודה, העצמאות ושיתוף הפעולה היא מודל ממשי לחברת מופת. האיכר חש כי הוא משמעותי בסדרי העולם כתוצאה מפריון עמלו. העשייה החקלאית מעניקה לו זהות, תחושה של קשר היסטורי לקרקע, מייצבת סביבה את המשפחה ומביאה עמה הרגשה של תועלת כללית. בעצם פעולת טיפוח הקרקע יש "טוב רוחני" המחזק תכונות אישיות עילאיות כגון: עצמאות, כבוד וטוהר מידות.
החקלאות מחזקת את הקשר שבין האדם לטבע. אגרריאנים אשר החזיקו בגישה דתית ראו בכך דרך לחיזוק הקשר בין החקלאים לאמונה. האיכר הולך בדרכי האל על ידי הפחת חיים בשממה וביצירת סדר בכאוס שבטבע.
היסטוריה של האגרריות > האגריקאלצ'רליזם הסיני

התיעוד המוקדם ביותר של פילוסופיה אגררית מגיע מסין מן המאה השישית לפני הספירה. זרם פילוסופי זה, הנקרא בסינית "נונגיאה" (農家/农家), ובמערב מכונה "אגריקאלצ'רליזם" (אנ': Agriculturalism) נשען על המיתוס של הקיסר הסיני שנונג, מאמצע האלף השלישי לפנה"ס. על פי הפולקלור הסיני הקיסר שנונג לימד את העם הסיני כיצד לעסוק בחקלאות, המציא כלי עבודה רבים (מעדר, גרזן ומחרשה) ועבד בעצמו בחקלאות לצד פשוטי העם. הוגי האסכולה האגריקלצ'רית האמינו כי פיתוח חקלאי הוא הבסיס ליציבות החברה ולכן עסקו בלימוד טכניקות חקלאיות. בנוסף האמינו שעל המלך לעבוד את האדמה עם האיכרים וכן ששכרו יבוא מעמלו שלו, ולא ממיסים או מהממשלה. בניגוד לקונפוציוס התנגדו בני האסכולה לעקרון חלוקת העבודה וטענו כי כלכלת העם צריכה להתקיים בשוויוניות וללא תלות הדדית, אשר יתאפשרו דרך אורח חיים חקלאי.
היסטוריה של האגרריות > תנועת הדיגרס – תחילת האגרריות הסוציאליסטית

בזמן מלחמת האזרחים האנגלית פעלה תנועה פוליטית בשם "הלוולרס" אשר דגלה במתן זכות בחירה לתושבי אנגליה, שוויון בפני החוק וסובלנות דתית. בשנת 1649 עזב ג'רראד וינסטנלי, מהפכן פוליטי פרוטסטנטי והוגה, יחד עם ארבעה עשר מהפכנים נוספים את תנועה. הרקע לקרע היה מחלוקות בנוגע בעלות ציבורית ותפקיד החקלאות בעיצוב החברה. הקבוצה פרסמה פמפלט, בו כינו עצמם ה"לוולרים האמתיים" (True Levellers). עיקרי התפיסה של הלבלרים האמתיים היו: אורח חיים חקלאי, שוויון, בעלות ציבורית על הקניין ודמוקרטיה ישירה. רעיונות אלו התנועה השפיעו במידה רבה על ההגות האגררית וכן על ההגות האנרכיסטית. הלוולרים האמתיים החלו בהקמת קומונות ברחבי אנגליה בשל אופייה החקלאי של ההתיישבות, החלו להתייחס אליהם בשם "דיגרס" (חופרים), שהפך לשמה הרשמי של התנועה.
היסטוריה של האגרריות > האסכולה הפיזיוקרטית

האסכולה הכלכלית הפיזיוקרטית הייתה שמה של קבוצת כלכלנים צרפתים במאה ה-18 אשר האמינו כי עושרן של אומות נגזר מתפוקתן החקלאית. פירוש המילה פיזיוקרטי ביוונית הוא "ממשלת הטבע". רעיונות האסכולה נחשבים בעייני רבים כמשנה הכלכלית הסדורה הראשונה. ההגות הפיזיוקרטית הושפעה מאוד מן המציאות בתקופתה: הן מעובדה שעיקר כוח העבודה בעת ההיא היה חקלאי והן מעוצמתה של הכלכלה הסינית, שהייתה חזקה במיוחד. לאור אלו ייחסו הפיזיוקרטים חשיבות רבה לעבודת השדה, ראו בכלכלה הסינית מודל, ואף התעניינו באגריקלצ'רליזם העתיק.
הפיזיוקרטים האמינו ב"סדר טבעי" של חוקים אשר יאפשרו לפרטים בחברה לחיות בשיתוף פעולה ובחופש. את הרעיון שאבו מן תפיסת הסדר הטבעי הסינית לפיה תפקוד הממשלה הוא מיטבי כאשר התושבים חיים בהרמוניה. בנוסף ראו חשיבות עליונה בחירות הכלכלית וטבעו את המונח לסה פר, בו משתמשים עד היום לתיאור כלכלת שוק אידיאלית, ללא התערבות ממשלתית. הרעיון התבסס הן על ההנחה שאנשים יגדילו את פריון עמלם אם הרווח יגיע אליהם ולא לאחרים, והן על המחשבה שהתערבות חיצונית בשוק אינה טבעית ופוגמת ביכולת האזרחים לשכור בחופשיות. כמו כן האמינו בזכות לקניין פרטי ובחשיבות שבהשתת הכלכלה על השקעות והון.
היסטוריה של האגרריות > תומאס ג'פרסון – אגרריות בכלכלה האמריקאית המוקדמת

ג'יימס הרינגטון היה תאורטיקן פוליטי אנגלי במאה ה-17 אשר תמך ברפובליקניות. חיבורו הידוע היה "רפובליקת אוקיאניה" מ-1656 אשר עסק ברעיון החוקה, רפובליקאניזם אוטופי ואגרריות. הגותו, ועוד רעיונות של פילוסופים רפובליקנים נוספים השפיעו על בניית תשתית כלכלית אגרריות במושבות האנגליות בפנסילבניה, קרולינה וג'ורג'יה. מוכרת במיוחד "תוכנית אוגלתורפ" (אנ'), שקרויה על שם מייסד ג'ורג'יה, ג'יימס אדוארד אוגלתורפ (אנ'). במסגרת התכנית קודמו רפורמות אגרריות לחלוקה שוויונית של הקרקע.
בסוף המאה ה-18 החל ויכוח פנים פרלמנטרי סביב המדיניות הריכוזית של המפלגה הפדרליסטית. הריב הוביל לפיצול וליצירת המפלגה הדמוקרטית רפבוליקנית. תומאס ג'פרסון, נשיאה השלישי של ארצות הברית, שעמד בראש המפלגה החל לקדם רעיונות כלכליים חדשים, אשר תאמו את משנתו הדמוקרטית. ג'פרסון טען כי הריכוזיות בכלכלה, התיעוש הרב ואופן חלוקת המיסים יוצרים חברת מעמדות בה יש תלות של השכבות החלשות בחזקות, דבר הפוגם בהליך הדמוקרטי התקין. אחד הביטויים לתיקון אותו ניסה להוביל היה תמיכה במדיניות כלכלית אגררית. במסגרת הרפורמה הממשלה יצרה תעדוף כלכלי לחקלאות על פני התעשייה. ג'פרסון האמין באגרריות גם מתוך תפיסות אידאולוגיות ודתיות. בהגותו הושפע הן מדברי ג'ון לוק לפיהם האיכרים אמורים להיות בעליה החוקיים של הקרקע והן מן האמונה הדתית שעובדי האדמה הם נבחרי האל.
היסטוריה של האגרריות > אגרריות באירופה – העידן המודרני

בעקבות המהפכה התעשייתית נגרם נזק רב לענף החקלאות המסורתי מפאת חוסר יעילותו. כתוצאה איכרים רבים נאלצו להפסיק את לעסוק בעבודות השדה או לחלופין לעבוד בחלקות גדולות וריכוזיות, השייכות לבעלי הון. הדבר הוביל לתסיסה של הרעיון האגררי באמצע המאה ה-19 והקמת מפלגות המקדשות את ערך החקלאות.
המפלגות האגרריות קדמו חלוקה מחודשת של הקרקע, כך שלחקלאים תהיה אדמה בבעלותם ולא יעלצו לעבוד עבור אחרים. בנוסף המפלגות עודדו הקמה של קואופרטיבים כפריים, דרכם היה פשוט יותר לאיכרים לשמר רווח מעשייתם. רבות מן הפלגות היו בעלות אופי לאומני, הדבר נבע הן מהקשר העמוק של החקלאים לקרקע, ערך שקודש בקרב לאומנים ובהן בשל העובדה שרבים מן האיכרים עבדו אדמות השייכות לבעלי הון זרים. על אף זאת חלק מן המפלגות היו בעלות גוון פוליטי שמאלי מובהק. דוגמה ידועה היא המפלגה הסוציאל-רבולוציונית (ס"ר) ברוסיה. הס"ר הייתה מפלגה אגררית במהותה וקדמה ותומכיה היו בעיקר חקלאים והשפיעה רבות על תנועות החקלאית במזרח אירופה. ידוע גם כן הפוליטיקאי הפולני בולסלו לימנובסקי (אנ': Bolesław Limanowski), אשר קידם חקיקה אגררית סוציאליסטית חדשנית.
לאחר מלחמת העולם השנייה דוכא הרעיון האגררי, בעיקר בשל החלשות התנועות הלאומניות. ברית המועצות חששה שמפלגות אגרריות יהוו תשתית לרעיונות לאומניים ועל כן דכאה תנועות ומפלגות אלו במזרח (שם היו עיקר התנועות האגרריות). אמנם, ברבות השנים זכתה האגרריות בהתעניינות מחודשת דווקא במערב. בארצות הברית קמו תנועות אגרריות בדרום המדינה כמו "האגרריים הדרומיים" (אנ':Southern Agrarians) אשר עודדו אורח חיים כפרי. תפיסותיהם הכלכליות הציגו אלטרנטיבה לכלכלה הקיינסיאנית לכלכלת השוק התאגידית. התעוררות נוספת התעצמה בשל התנועה הירוקה. כאמור המפלגה השנייה בגודלה בפרלמנט הפיני-"מפלגת המרכז" היא מפלגה אגררית. בעבר הייתה מפלגת השלטון בפינלנד ואף נשיאי פינלנד לאורי קריסטיאן רלנדר (1925–1931), קורסטי קליו (1937–1940) ואורהו קקונן (1956–1982). כמו כן, מפלגות אגרריות קיימות במדינות רבות באירופה ובאסיה ואף באוסטרליה, קוסטריקה וטנזניה. גם במדינת מינסוטה שבארצות הברית ישנה את מפלגת העבודה הדמקורטית של החקלאים (אנ': Minnesota Democratic–Farmer–Labor Party).
הערות שוליים

↑  Definition of AGRARIANISM, www.merriam-webster.com (באנגלית)
↑  agrarianism | Definition, Ideals, History, & Proponents, Encyclopedia Britannica (באנגלית)
↑  Agrarianism, xroads.virginia.edu
↑  Wiebke Denecke, The Dynamics of Masters Literature, Harvard University Asia Center, 2011-01-05, ISBN 978-1-68417-058-6
↑  The Britannica guide to political and social movements that changed the modern world, 1st ed, New York: Britannica Educational Pub. in association with Rosen Educational Services, 2010, ISBN 978-1-61530-062-4
↑  Derk Bodde, Essays on Chinese Civilization, 1982-01-01 doi: 10.1515/9781400853328
↑  Thomas P. Govan, Agrarian and Agrarianism: A Study in the Use and Abuse of Words, The Journal of Southern History 30, 1964, עמ' 35–47 doi: 10.2307/2205372
| --- | --- |
בקרת זהויות :  PLWABN: 9810604565705606  NKC: ph137680
To Be Human (שיר של מרינה)

To Be Human (בעברית: להיות אנושי/ת) הוא שיר שהוקלט על ידי הזמרת-יוצרת הוולשית מרינה. השיר יצא לאור ב-4 באפריל 2019, על ידי חברת התקליטים אטלנטיק רקורדס, כסינגל הרביעי מתוך אלבום האולפן הרביעי שלה, Love + Fear.
רקע והוצאה

ב-2018, במטרה להתחיל רשמית פרק חדש בקריירה שלה, הודיעה מרינה בטוויטר שהיא מסירה את "and the diamonds" משם הבמה שלה, ומעתה תוציא מוזיקה תחת השם הפרטי בלבד, מרינה (מסוגנן באותיות גדולות; MARINA). היא הסבירה, "לקח לי הרבה יותר משנה להבין שהרבה מהזהות שלי קשורה במי שהייתי כאמנית,... ולא נשאר הרבה ממי שהייתי". לאחר ההכרזה, הוציאה מרינה את הסינגל הראשון שלה תחת השם החדש, "Baby", עם הלהקה הבריטית קלין בנדיט. ב-14 בפברואר 2019, הכריזה דיאמנדיס על אלבומה הרביעי, Love + Fear, אלבומה הראשון תחת השם "מרינה". רשימת הרצועות נחשפה באותו יום, ו-"To Be Human" נכלל בה כרצועה השביעית באלבום.
Love + Fear הוא אלבום כפול, המורכב משני קטעים, כאשר כל אחד מהם בוחן את התיאוריה של הפסיכולוגית אליזבת קובלר-רוס, לפיה בני אדם מסוגלים לחוות רק את שני הרגשות הללו. "To Be Human" מופיע בחלק ה-"Love" של האלבום, המוקדש לשירים עם מילים העוסקות במחשבות ורגשות חיוביים.
בסמוך לצאתו, עלה השיר לרשת הזרמת המדיה ספוטיפיי, תוך שנכנס לרשימת השירים המוזרמים ביותר בספוטיפיי בממלכה המאוחדת באותו היום, בה הגיע למקום ה-193. נכון לינואר 2022, צבר השיר למעלה מ-22 מיליון השמעות בסך הכל.
כתיבה והרכב

השיר נכתב על ידי מרינה, והופק על ידי ג'ואל ליטל. מרינה הקליטה את השיר באולפן ההקלטות של ג'ואל ליטל בלוס אנג'לס. ב-5 באפריל, העלתה מרינה לטוויטר שלה סרטון שלה, המסביר את חשיבות השיר באלבום.
בראיון לאפל מיוזיק, במהלך שבוע ההוצאה של Love + Fear, חשפה מרינה כי זהו השיר האהוב עליה בחלק ה-Love של האלבום. היא הוסיפה והסבירה על השיר:
"לקח לי זמן רב לכתוב השיר - נדרשו ארבעה חודשים בין כתיבת בית לפזמון. פשוט לא ידעתי מה אני מנסה להגיד. רק ניסיתי לצייר תמונה ולהראות שכולנו מאוד דומים, אבל אנחנו חיים בתקופה פוליטית שבה אנחנו בעצם מפולגים כל הזמן. אני חושב שזו דרך איומה להסתכל על האנושות"
ביקורות

ניק לואו מ-Clash כינה את השיר "טעון מבחינה פוליטית", ואף ציין כי הוא "יכול היה להשתלב בצורה מושלמת" באלבום הבכורה של מרינה, The Family Jewels.
וידאו קליפ

הווידאו קליפ הרשמי של השיר פורסם ב-8 באפריל 2019. הקליפ בוים על ידי אנה פטרקינה וצולם בקיוטו, יפן.
נכון למאי 2023, זכה הקליפ ללמעלה מ-8.7 מיליון צפיות.
קרדיטים > הקלטה

מקום הקלטה – אולפן גולדן אייג', לוס אנג'לס
קרדיטים > אנשי צוות

מרינה דיאמנדיס – שירה, כתיבה, קלידים
ג'ואל ליטל – קלידים, תכנות תופים, הנדסה, סינתיסייזר, כלי הקשה
ג'ף סוואן – הנדסת מיקסינג
ניקו בטיסטיני – עוזר הנדסת מיקסינג
דייב קוץ' – הנדסת מאסטרינג
אאודי שפורטפארק

| --- | --- |


חזית האצטדיון, 2012
 מיקום:  אינגולשטאדט, בוואריה, גרמניה
 קואורדינטות:  48°44′44″N 11°29′06″E﻿ / ﻿48.745555555556°N 11.485°E﻿ / 48.745555555556; 11.485
 אבן יסוד:  22 במאי 2009
 תקופת הפעילות:  24 ביולי 2010 – הווה (14 שנים)
 בעלים:  אאודי ניהול נדל"ן בע"מ
 מפעיל:  מפעילי אצטדיון אינגולשטאדט 04 בע"מ
 משטח:  דשא
 אדריכל:  אסמן אדריכלים בע"מ
 קבוצות:  אינגולשטאדט 04
 מושבים:  15,800 (משחקי ליגה) 12,000 (משחקים בינלאומיים)
 ממדי משטח:  68×105 מטר
 האתר הרשמי
 he
 
אאודי שפורטפארק הוא אצטדיון כדורגל הממוקם בדרום-מזרח העיר אינגולשטאדט שבגרמניה ומשמש את קבוצת אינגולשטאדט 04 בתור אצטדיונה הביתי. האצטדיון, שנחנך בשנת 2010, מסוגל לקלוט 15,800 צופים למשחק, מתוכם 9,800 במוקמות ישיבה והיתר במקומות עמידה. במשחקים בינלאומיים, שבהם יציעי עמידה אינם אפשריים, עומד מספר מקומות הישיבה באצטדיון על 12,000. האצטדיון נחנך בשנת 2010 ונמצא בבעלות של חברת אאודי ניהול נדל"ן, חברת בת של יצרנית המכוניות, אאודי.
לאחר העפלתה של אינגולשטאדט 04 לבונדסליגה השנייה בשנת 2008 קיבלה הקבוצה אישור זמני לשחק באצטדיונה דאז, אצטדיון ESV, שלא עמד בסטנדרטים של הליגה. בעקבות כך הוחלט במועדון לבנות אצטדיון חדש. בתחילת 2009 התקבל האישור לבניית האצטדיון, והעבודות להקמתו החלו בחודש מאי באותה השנה. האצטדיון נחנך בטורניר קדם עונת 2010/2011 בהשתתפות הקבוצות אינגולשטאדט 04, וולפסבורג ואאוגסבורג.
הערות שוליים

↑  מידע על האצטדיון באתר הרשמי
Younger

"Younger" הוא סינגל של התקליטן האנגלי, ג'ונאס בלו, והזמר האנגלי, HRVY, שיצא, על ידי וירג'ין EMI רקורדס ופוזיטיביה רקורדס, ב-6 בספטמבר 2019.
נכון לדצמבר 2021, השיר הושמע למעלה מ-90 מיליון פעמים בספוטיפיי.
וידאו קליפ

הווידאו קליפ הלירי של השיר יצא, בערוץ היוטיוב של ג'ונאס בלו, ב-6 בספטמבר 2019. נכון לדצמבר 2021, הווידאו קליפ הלירי נצפה למעלה מ-1.7 מיליון פעמים.
הווידאו קליפ של השיר, שצולם במאליבו, קליפורניה, בבימויו של דניאל קארברי, יצא, בערוץ היוטיוב של ג'ונאס בלו, ב-22 בספטמבר 2019. נכון לדצמבר 2021, הווידאו קליפ נצפה למעלה מ-14 מיליון פעמים.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | Lyric Find Global | 3 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד ההורדות הבריטי | 64 |  |
|  הממלכה המאוחדת | מצעד הדאנס הבריטי | 28 |  |
|  חבר המדינות | טופ-היט | 66 |  |
|  מקסיקו | טופ 100 – מקסיקו | 45 |  |
|  ניו זילנד | המצעד הניו זילנדי הרשמי | 38 |  |
|  סקוטלנד | מצעד הסינגלים הסקוטי | 61 |  |
|  פלנדריה | אולטראטופ 50 | 25 |  |
|  קרואטיה | טופ ליסטה | 65 |  |
|  רוסיה | טופ-היט | 56 |  |
הערות שוליים

↑  Younger, 2019-09-06, ארכיון מ-2021-03-16, נבדק ב-2021-12-07
↑  Jonas Blue, HRVY - Younger (Official Lyric Video), ארכיון מ-2020-11-18, נבדק ב-2021-12-07
↑  Jonas Blue, HRVY - Younger (Official Video), ארכיון מ-2021-03-21, נבדק ב-2021-12-07
| ג'ונאס בלו |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Blue |  |
| אלבומי אוסף | Jonas Blue: Electronic Nature – The Mix 2017 • Est. 1989 |  |
| סינגלים | "Fast Car" • "Perfect Strangers" • "By Your Side" • "Mama" • "We Could Go Back" • "Hearts Ain't Gonna Lie" • "Alien" • "Rise" • "I See Love" • "Back & Forth" • "Polaroid" • "What I Like About You" • "Ritual" • "Younger" • "Mistakes" • "Hear Me Say" • "Sad Boy" • "Don't Wake Me Up" • "Weekends" |  |
| --- | --- |
בקרת זהויות :  MusicBrainz release group: f75ce935-e70f-4659-a575-6d70dbfc4ac9 
ערך זה הוא קצרמרבנושא שירים. אתם מוזמנים לתרום לוויקיפדיה ו.
When Christmas Comes

When Christmas Comes הוא סינגל שהוקלט על ידי הזמרת-יוצרת האמריקאית מריה קארי, ביחד עם הזמר-יוצר האמריקאי ג'ון לג'נד, מתוך אלבום האולפן השלוש עשרה שלה, Merry Christmas II You. השיר יצא לאור ב-21 בנובמבר 2011, על ידי חברות התקליטים איילנד דאף ג'אם מיוזיק גרופ ומרקורי רקורדס, כסינגל השלישי מתוך האלבום.
השיר הגיע למקום השביעי במצעד השירים הדיגיטליים שבקוריאה הדרומית.
רקע וכתיבה

השיר נכתב על ידי מריה קארי וג'יימס פויסר, הולחן על ידי קארי והופק על ידי קארי ופויסר גם כן. מייק דייבר מה-BBC החמיא לשיר, אך הוסיף כי הוא לא מתעלה על הסינגל הראשון מתוך האלבום, "Oh Santa!". עם זאת, ציין כי הוא "נוצר בצורה מושלמת".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.5 מיליון השמעות.
וידאו קליפ

הווידאו קליפ הרשמי של השיר בוים על ידי סאנא חמרי אשר ביימה עבור קארי גם את הקליפים של להיטיה "Thank God I Found You" ו-"Crybaby". הקליפ צולם בביתה של מריה קארי בלוס אנג'לס, תוך שהוא מציג בתוכו מסיבה שהיא עורכת לכבוד החג.
נכון לאפריל 2020, מונה הצפיות של הקליפ עומד על למעלה מ-6.8 מיליון צפיות.
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  קוריאה הדרומית | סירקל צ'ארט | 7 |  |
|   ‏‏‏  מצעדים ודירוגים (2011-12)> מדינה |   ‏‏‏  מצעדים ודירוגים (2011-12)> מצעד |   ‏‏‏  מצעדים ודירוגים (2011-12)> מיקום שיא |   ‏‏‏  מצעדים ודירוגים (2011-12)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B\היפ הופ | 70 |  |
|  יפן | יפן הוט 100 | 57 |  |
|  קוריאה הדרומית | סירקל צ'ארט | 100 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 21 בנובמבר 2011 | רדיו אורבני עכשווי | איילנד |  |
| ארצות הברית | 21 בנובמבר 2011 | הורדה דיגיטלית | איילנד |  |
| בריטניה | 28 בנובמבר 2011 | הורדה דיגיטלית | מרקורי |  |
אולג רומנצב

אולג איבנוביץ' רומנצב (ברוסית: Олег Иванович Романцев;‏ (נולד ב-4 בינואר 1954) הוא מאמן כדורגל רוסי, הידוע בעיקר כמי שהוביל את ספרטק מוסקבה להישגים רבים ברוסיה ובמסגרות האירופאיות. כמו כן אימן את נבחרת רוסיה במונדיאל 2002 וביורו 1996.
הוא נחשב לאחד המאמנים הטובים ביותר בתולדות אליפות רוסיה. הוא זכה בשמונה אליפויות עם ספרטק בשנות ה-90 וזכה גם בגביע ברית המועצות, בשלושה גביעי רוסיה, שישה גביעי חבר המדינות, בנוסף הוביל את ספרטק לשלבים המאוחרים בתחרויות האירופיות. בהדרכת רומאנצב, ספרטק הגיעה לחצי גמר גביע האלופות, פעמיים לרבע גמר הטורניר, פעם אחת לחצאי גמר גביע אופ"א וגביע מחזיקות הגביע.
תארים

אליפות ליגת העל הסובייטית - 1979
מקום שלישי באולימפיאדת מוסקבה
אליפות ליגת העל הסובייטית - 1989
אליפות ליגת העל הרוסית בכדורגל - 1992, 1993, 1994 ,1997, 1998, 1999, 2000, 2001
הגביע הסובייטי - 1991/92
הגביע הרוסי - 1993/94, 1997/1998, 2002/2003
אהוב המוות

| --- | --- |

 מידע כללי
 מאת:  בוריס אקונין 
 שפת המקור:  רוסית 
 תורגם לשפות:  עברית, אנגלית, צרפתית
 סוגה:  ספרות בלשית 
 מקום התרחשות:  מוסקבה 
 הוצאה
 הוצאה:  ידיעות ספרים ספרי עליית הגג
 הוצאה בשפת המקור:  הוצאת "זכרוב"
 תאריך הוצאה:  2001 
 עורך:  פטר קריקסונוב (המהדורה העברית)
 הוצאה בעברית
 הוצאה:  ספרי עליית הגג
 תאריך:  2013
 תרגום:  יגאל ליברנט
 סדרה
 סדרת ספרים:  תיבת פנדורין
 ספר קודם:  אהובת המוות 
 הספר הבא:  מרכבת היהלום 
 
אהוב מוות (ברוסית: Любовник смерти) הוא ספר מאת בוריס אקונין, שראה אור ברוסיה בשנת 2001, התשיעי בסדרת הספרים אודות אראסט פנדורין. הספר ראה אור בעברית בשנת 2013.
אירועי הספר מתרחשים במקביל לאירועי הספר הקודם בסדרה, "אהובת המוות". בספר זה המחבר מתאר אירועים בסגנון צ'ארלס דיקנס: הרפתקאות וחיפוש מטמון ולכן נושא את תת-הכותרת "פרשה נוסח דיקנס".
תקציר עלילת הספר

ברוכים הבאים למוסקבה, שנת 1900. זמן חילופי המאה. הכירו נא את 'מוות': עלמה עם יופי עוצר נשימה. יש לה למוות תכונה משונה על גבול המיסטי: כל מאהביה מוצאים במהרה את מותם. הייתם יכולים לחשוב שאימת המוות תרתיע את הגברים הרוסיים מלהתחיל עם מוות, אבל זה אומר שאתם לא מכירים רוסים. בטח לא את אלו של המאה ה-19, שם אהבה חסרת גבולות עומדת בערך מעל כל ערך אחר בעולם. אחד המאהבים שמוות סוחפת הוא החבר הנוכחי שלה: הנסיך. ראש אחת מכנופיות הפשע האכזריות של מוסקבה. מאהב נוסף הוא סנקה; נער יתום מהיר מחשבה ושאפתן. סנקה הוא אחד מתושבי חיטרובקה, שכונת הפשע הקשוחה ביותר במוסקבה. הוא גם הדמות הראשית בסיפור ודרך עיניו מתגלגלת תעלומת פשע של מעמד הפועלים המוסקבאי של המאה ה-19.
מוות הוא הכינוי של הגיבורה של הרומן. כינוי שניתן לה, כאמור, בגלל מותו של כל אחד מבני זוגה לשעבר. סנקה סקוריקוב מרובע חיטרובקה, הידוע לשמצה במוסקבה, רוצה לתפוס את תשומת לבה ונכנס לסדרה של הרפתקאות, שבסופו של דבר, מובילות אותו אל אראסט פנדורין. סנקה מעורב במלחמת כנופיות, חודר לכנופייתו של הנסיך, שגר עם מוות. אחר כך הוא מראה לה אהדה ואפילו מפתה אותה. הנסיך, ששומע על זה, מאיים להרוג אותו. סנקה נמלט מהחבורה ונכנס למסתור. אבל זמן קצר לפני כן, מוות מורה למצוא פקיד ולתת לו פתק, בעוד היא עצמה גרה במרתף. עם זאת, סנקה מוצא רק את משפחתו הנרצחת של הפקיד, בעוד הפקיד מתבוסס בדמו, רואה בסנקה דמות בן ומוריש לו את אוצרו ששוכב במרתף. שם סנקה מוצא מטילי כסף בני 200 שנה בכמויות גדולות ומוכר חלק מהם. פנדורין נרתם לעזור כדי למנוע את נקמת הנסיך בעודו חוקר את רצח הפקיד ומשפחתו.
בתהליך החקירה פנדורין, סנקה ומוות עובדים יחד כדי לחשוף את האמת, הם מצליחים למשוך את החשודים למרתף ולכלוא אותם כאשר כל העבריינים נענשים. אך המוות לא שרדה וסנקה נסער מאוד. למרות זאת, הוא כעת מחזיק בעושר רב וקשרים שימושיים — אראסט פטרוביץ' מטפל בצעיר ודואג לו דאגה אבהית ועוזר לו לעלות חזרה אל הדרך הנכונה.
הערות שוליים

↑  המדף הז'אנרי: אהוב המוות – בוריס אקונין. התשיעי בסדרת תיבת פנדורין
| ספרים מאת בוריס אקונין |
| --- | --- | --- |
| ספרי תיבת פנדורין | עזאזל (סרט • סדרת טלוויזיה) • גמביט טורקי (סרט) • לוויתן • מות אכילס • משימות מיוחדות (סרט) • יועץ ממלכתי (סרט) • הכתרה • אהובת המוות • אהוב המוות • מרכבת היהלום • ין ויאנג • מחרוזת הירקן • כל העולם במה • העיר השחורה • כוכב המים • איני נפרד • פשוט מאסה • בור |  |
| ספרים נוספים | רומן ריגול (סרט) • הרפתקאות המגיסטר • פלאגיה והבולדוג הלבן (סדרת טלוויזיה) • תולדות המדינה הרוסית |  |
אבו דיס

| --- | --- |

 טריטוריה:  הרשות הפלסטינית הרשות הפלסטינית
 נפה:  אל-קודס
 שטח:  28.30 קמ"ר
 גובה:  640 מטרים
 אוכלוסייה:  ‏
  ‑ בעיירה:  12,604 (2016)
 קואורדינטות:  31°45′40.57″N 35°15′38.66″E﻿ / ﻿31.7612694°N 35.2607389°E﻿ / 31.7612694; 35.2607389
 אזור זמן:  UTC +2
 https://www.abudis.ps/en/
  מפת מיקום  מפה מפורטת   (למפת ירושלים מוגדלת) אבו דיס(למפת ירושלים רגילה) אבו דיס    אבו דיס ביחס לעיר העתיקה בירושלים tabBackground:;tabBorder:#aaa;defaultTab:0;
גדר עוטף ירושלים באבו דיס
אַבּוּ דִיס (בערבית: أبو ديس) היא עיירה פלסטינית ממזרח לירושלים בגבול מדבר יהודה הצפוני. העיירה שוכנת בתחום שטח B בגובה של כ-640 מטר, ונכון ל-2016, מתגוררים בה כ-12 אלף תושבים.